- Այս պահի դրությամբ Գյուղատնտեսության նախարարության և գյուղատնտեսության զարգացման հիմնադրամի աշխատակիցներն աշխատանքներ են տանում Արմավիրի մարզում, որպեսզի կարողանան գնահատել վնասների չափը: Նաև շատ կարևոր է, որպեսզի այգեգործներին խորհուրդ կարողանան տրամադրել՝ ինչպես փրկեն խաղողի վազերը: Կարկուտը խիստ ուժգնությամբ է եղել և վնասել է բույսը, եթե բույսերը չկարողանան պաշտպանել, այդ դեպքում վնասը գնահատելը կլինի շատ դժվար, շատ ավելի մեծ չափի, քան կիլոգրամներով խաղողը, որը վնասվել է: Ինչ վերաբերում է աջակցությանը, նախ պետք է տեսնենք՝ որքան է կազմել վնասը, այնուհետև տեսնենք՝ պետության ֆինանսական հնարավորությունները որքան են, որպեսզի կարողանանք տուժած այգեգործներին, գյուղացիներին որոշակի դրամական աջակցություն ցուցաբերել: